Vai Sikahema

Vai S. Sikahema (s. 29. elokuuta 1962 Nukuʻalofa) on tongalaissyntyinen uransa lopettanut amerikkalaisen jalkapallon pelaaja. Hänestä tuli vuonna 1986 ensimmäinen tongalainen NFL-pelaaja.

Sikahema aloitti amerikkalaisen jalkapallon high schoolissa, ja jatkoi Brigham Youngin yliopiston joukkueessa. NFL:ään hänet varattiin kymmenennellä kierroksella vuoden 1986 varaustilaisuudessa, tilaisuuden 254. pelaajana.

Potkunpalauttajana sekä keskushyökkääjänä pelanneen Sikaheman seuroja NFL:ssä olivat Arizona Cardinals (1986–1990), Green Bay Packers (1991) ja Philadelphia Eagles (1992–1993). Hänet valittiin sarjan tähdistöotteluun Pro Bowliin vuosina 1986 ja 1987.

Muuta

Sikahema kasvoi Yhdysvalloissa, mutta lukee ja puhuu sujuvasti tongaa. Peliuransa jälkeen hän on toiminut selostajana sekä toimittajana. 

Hän on uskonnoltaan mormoni.

Lähteet

Aiheesta muualla 
 Pro-football-reference.com: Vai Sikahema Statistics 

Yhdysvaltalaiset amerikkalaisen jalkapallon pelaajat
Tongalaiset urheilijat
Vuonna 1962 syntyneet
Elävät henkilöt